வீட்டு, விவசாய வேலைகளை முடித்துவிட்டு, நூற்பு, கோண் போடுவது, சேலை மடிப்பது, முந்தானையில் முடிச்சுப் போடுவது ஆகிய வேலைகளை மட்டுமே முன்னர் பெண்கள் செய்துகொடுத்துக்கொண்டிருந்தார்கள். இன்று, நிலைமை தலைகீழ். நெசவுத் தொழிலின் உற்பத்தியில் பெரும்பங்கு உழைப்பு பெண்களுடையதாக மாறிப்போயுள்ளது. கோரா காட்டன் புடவை உற்பத்தி செய்துவரும் அல்லி, அப்படி ஓர் உழைப்பாளி.